สวัสดีค่ะ อยากสอบถามค่ะว่า ปกติจะทานยาคุมกำเนิดตลอดแบบ28เม็ดประจำเดือนจึงมาตรงตลอดอาจมีคลาดเคลื่อน 1-2 วัน แต่จะมียาประจำที่ต้องทานด้วยคือตัวยา เซอร์ทราลีน ฮาโลเพอร์ลิดอน ลอราซีแพม และยากันชักค่ะ แล้วตอนนี้หลังจากยาคุมแผงล่าสุดหมดไปประจำเดือนไม่มา 11 วันแล้วค่ะ (เวลามีเพศสัมพันธุ์กับแฟนมักหลั่งในค่ะ) ซื้อที่ตรวจครรภ์มาลองตรวจแล้วก็ขึ้นขีดเดียวค่ะ แต่มีอาการร่วมด้วยคือเจ็บบริเวณหัวนมและมีตกขาวเป็นมูกใสไม่มีกลิ่นและช่วงก่อนยาคุมจะกมดประมานสี่ถึงห้าเม็ดจะมีเลือดออกมานิดหน่อนแค่พอเปื้อนกางเกงในค่ะ อยากทราบว่ามีโอกาศท้องไหมแล้วมากแค่ไหนคะ หรือสามารถตรวจได้ตอนไหน
สวัสดีค่ะ การรับประทานยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้สำคัญคือต้องกินทุกวันจนหมดแผง กรณีเป็น 28 เม็ด จะเป็นยาฮอร์โมนแค่ 21 เม็ดแรก ส่วน 7 เม็ดสุดท้ายจะเป็นเม็ดแป้งที่กินเพื่อกันลืมเท่านั้น ถ้าประจำเดือนไม่มาในช่วงที่เว้นยาหรือยาเม็ดแป้ง ควรยืนยันการตั้งครรภ์ให้แน่ชัดก่อนเริ่มยาแผงถัดไปยาอื่นๆดังที่กล่าวมา จากการสืบค้นของแพทย์อาจมียาทำปฏิกิริยากับยาคุมกำเนิดได้คือยากันชัก แนะนำว่าควรตรวจยืนยันการตั้งครรภ์ให้แน่ชัด สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.ซึ่งถ้าไม่ตั้งครรภ์จริง ก็น่าจะเริ่มยาคุมแผงถัดไปได้ และควรแจ้งกับแพทย์ที่จ่ายยากันชักมาว่ามีการกินยาคุมกำเนิด เพื่อแพทย์จะได้ช่วยเช็กปฏิกิริยาระหว่างยาให้อีกครั้ง และอาจหลีกเลี่ยงไปใช้ยาที่ไม่ทำปฏิกิริยาต่อกัน